
	Analizând proiectul de hotărâre privind stabilirea salariilor de bază pentru funcționarii publici și personalul contractual din cadrul aparatului de specialitate al primarului oraşului Boldeşti – Scăeni, am constatat următoarele:
Potrivit  H.G.R.  nr. 1447/2022 pentru stabilirea salariului de bază minim brut pe ţară garantat în plată de la data de 01.01.2023 salariul minim este de 3000 lei;
	Art. 11, alin. (1) din Legea - cadru nr. 153/28.06.2017 privind salarizarea personalului plătit din fonduri publice prevede că „Pentru funcționarii publici și personalul contractual din cadrul familiei ocupaționale ,,Administrație” din aparatul propriu al consiliilor locale, salariile de bază se stabilesc prin hotărâre a consiliului local, între salariul minim pe economie şi indemnizaţia viceprimarului, indemnizaţie care se determină prin înmulţirea coeficienţilor din anexa nr. 9 la lege cu salariul de bază minim brut pe ţară garantat în plată, în urma consultării organizației sindicale reprezentative la nivel de unitate;
In conformitate cu prevederile Legii - cadru nr. 153/2017, prin adresele din partea Sindicatului Liber Primăria Boldeşti-Scăeni nr. 24953 / 21.12.2022 şi  nr. 1040 / 19.01.2023. organizația sindicală a fost consultată asupra salariilor de bază pentru funcționarii publici și personalul contractual din cadrul aparatului de specialitate al primarului oraşului Boldeşti - Scăeni.
	Având în vedere cele mai sus menționate, apreciez ca oportun  proiectul de hotărâre inițiat.



											
Inspector,                                                                                                                       Șoimăreanu Monica

